Dlui Vadim BRÎNZANIUC,

Pretor al sectorului Buiucani

Dlui Pavel RUSU,

Pretor al sectorului Centru

Dnei Diana GUBA,

Pretor al sectorului Botanica

Dnei Sinilga ȘCOLNIC,

Pretor al sectorului Ciocana

Dlui Vlad MELNIC,

Pretor al sectorului Rîșcani

Prin prezenta, Direcția generală economie, comerț și turism informează că prin Legea nr. 17/2021, în vigoare din 02.10.2021, au fost operate modificări la Legea nr. 231 din 23.09.2010 „Cu privire la comerțul interior”.

Astfel, prin modificările operate, inclusiv a fost aprobat un nou nomenclator al unităților comerciale, au fost prevăzute noi termene de examinare a notificărilor depuse de către comerciant fiind prevăzută procedura de aprobare în cazul depăşirii de către autoritatea administrației publice locale a termenului stabilit de lege pentru eliberarea înștiințărilor, a schemei de amplasament sau a altor acte complementare procedurii de notificare.

În același context, potrivit prevederilor art. 215 (3) din Legea nr. 231/2010, activitatea de comerţ în cadrul târgurilor, iarmaroacelor, manifestărilor culturale, turistice, sportive şi al altor evenimente similar se desfăşoară pentru o perioadă de maximum 35 de zile consecutive. Accesul comercianților la evenimentele specificate se permite în baza înștiințării de recepționare sau a permisului de acces emis de autoritatea administrației publice locale în cazul evenimentelor desfășurate fără depunerea notificării.

Pornind de la cele expuse, întru asigurarea ajustării cadrului normativ în domeniul comerțului la nivelul municipiului Chișinău noilor prevederi ale Legii, a fost elaborat și publicat pe pagina web a PMC, Direcției și pe portalul particip.gov.md, pentru consultări publice proiectul de decizie a CMC ,,Cu privire la aprobarea Regulamentului de comerț local al municipiului Chișinău”.

În vederea eficientizării definitivării proiectului Regulamentului nominalizat, ***solicităm respectuos implicarea activă a Dvs. prin prezentarea, până la data de 18.11.2021, la adresa de email dc@pmc.md, a propunerilor de modificare/ completare a proiectului de decizie***.

Cu respect,

Valentina CONSTANTINOV

șef adjunct al Direcției

Ex.: Gr. Veverița

022 221955